ประกาศอธิบดีกรมสรรพากร

เกี่ยวกับอากรแสตมป์ (ฉบับที่ 56)

เรื่อง กําหนดวิธีการชําระอากรเป็นตัวเงินแทนการปิดแสตมป์อากร สําหรับตราสารบางลักษณะ

---------------------------------------------------

          อาศัยอํานาจตามความในมาตรา 11 และมาตรา 103 (3) แห่งประมวลรัษฎากร ซึ่งแก้ไขเพิ่มเติมโดยพระราซบัญญัติแก้ไขเพิ่มเติมประมวลรัษฎากร (ฉบับที่ 10) พ.ศ. 2496 และมาตรา 123 ทวิ แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 12) พ.ศ. 2497 อธิบดีกรมสรรพากรโดยอนุมัติรัฐมนตรีว่าการกระทรวงการคลัง ประกาศดังต่อไปนี้


ข้อ ๑ ในประกาศนี้

          “ตราสาร” หมายความว่า ตราสารที่ต้องชําระอากรเป็นตัวเงินตามประกาศนี้

          “จดทะเบียนนิติบุคคล” หมายความว่า จดทะเบียนห้างหุ้นส่วน บริษัทจํากัด บริษัทมหาซนจํากัด สมาคมการค้า และหอการค้า ตามประมวลกฎหมายแพ่งและพาณิชย์ กฎหมายว่าด้วยบริษัทมหาขนจํากัด กฎหมายว่าด้วยสมาคมการค้า และกฎหมายว่าด้วยหอการค้า

          “นายทะเบียน” หมายความว่า นายทะเบียนผู้รับจดทะเบียนนิติบุคคล


ข้อ ๒ ให้กําหนดวิธีการชําระอากรเป็นตัวเงินแทนการปิดแสตมป์ตามมาตรา 103 (3) แห่งประมวลรัษฎากร สําหรับตราสารแห่งบัญชีอัตราอากรแสตมป์ ท้ายหมวด 6 ในลักษณะ 2 แห่งประมวลรัษฎากร ดังต่อไปนี้

          (1) ใบมอบอํานาจให้บุคคลคนเดียวหรือหลายคนกระทําการครั้งเดียว ตามลักษณะแห่งตราสาร 7. (ก) แห่งบัญชีอัตราอากรแสตมป์ เฉพาะที่ผู้มอบอํานาจได้มอบอํานาจให้ผู้รับมอบอํานาจกระทําการยื่นคําขอจดทะเบียนนิติบุคคล หรือคําขอรับหรือแก้ไขข้อมูลขื่อผู้ใช้ (Username) และ รหัสผ่าน (Password) และยืนยันตัวตนของผู้ใช้บริการสําหรับการใช้งานระบบจดทะเบียนนิติบุคคลทางอิเล็กทรอนิกส์ (e-Registration) เฉพาะที่มีการจัดทําตราสารในวันยื่นคําขอต่อนายทะเบียน หรือก่อนวันยื่นคําขอต่อนายทะเบียนไม่เกินสิบห้าวัน และยังไม่ได้เสียอากรโดยการปิดแสตมป์อากรในตราสารดังกล่าว ไม่ว่าทั้งหมดหรือบางส่วน

          (2) หนังสือบริคณห์สนธิของบริษัทจํากัดที่ส่งต่อนายทะเบียน ตามลักษณะแห่ง ตราสาร 24. แห่งบัญชีอัตราอากรแสตมป์

          (3) ข้อบังคับของบริษัทจํากัดที่ส่งต่อนายทะเบียน ตามลักษณะแห่งตราสาร 25. แห่งบัญชีอัตราอากรแสตมป์

          (4) ข้อบังคับใหม่หรือสําเนาหนังสือบริคณห์สนธิหรือข้อบังคับของบริษัทจํากัดซึ่งเปลี่ยนแปลงใหม่ที่ส่งต่อนายทะเบียน ตามลักษณะแห่งตราสาร 26. แห่งบัญชีอัตราอากรแสตมป์

          (5) หนังสือสัญญาที่แก้ไขสัญญาจัดตั้งห้างหุ้นส่วน ตามลักษณะแห่งตราสาร 27. (ข) แห่งบัญชีอัตราอากรแสตมป์ เฉพาะที่มีการจัดทําตราสารในวันรับจดทะเบียนหรือก่อนวันรับจดทะเบียนไม่เกินสิบห้าวัน และยังไม่ได้เสียอากรโดยการปิดแสตมป์อากรในตราสารดังกล่าว ไม่ว่าทั้งหมดหรือบางส่วน


ข้อ ๓ วิธีเสียอากรเป็นตัวเงิน

          (1) สําหรับตราสารตามข้อ 2 (1)ให้ผู้มอบอํานาจชําระอากรเป็นตัวเงินแทนการปิดแสตมป์ต่อนายทะเบียนก่อนหรือในวันยื่นคําขอต่อนายทะเบียน

          (2) สําหรับตราสารตามข้อ 2 (2) ให้ผู้เริ่มก่อการชําระอากรเป็นตัวเงินแทนการปิดแสตมป์ต่อนายทะเบียนก่อนหรือในวันที่มีการรับจดทะเบียน

          (3) สําหรับตราสารตามข้อ 2 (3) และ (4)ให้กรรมการชําระอากรเป็นตัวเงินแทนการปิดแสตมป์ต่อนายทะเบียนก่อนหรือในวันที่มีการรับจดทะเบียน

          (4) สําหรับตราสารตามข้อ 2 (4) ให้ผู้เป็นหุ้นส่วนชําระอากรเป็นตัวเงินแทนการปิดแสตมป์ต่อนายทะเบียนก่อนหรือในวันที่มีการรับจดทะเบียน


ข้อ ๔ ให้นายทะเบียนนําเงินคําอากรแสตมป์ที่ได้รับชําระไว้ตามข้อ 3 ส่งเป็นรายได้แผ่นดิน ตามระเบียบของทางราชการ


ข้อ ๕ ตราสารตามข้อ 2 ถือว่าปิดแสตมป์บริบูรณ์ก็ต่อเมื่อพนักงานเจ้าหน้าที่อากรแสตมป์ได้บันทึกข้อความไว้นตราสารนั้นว่า “ได้ชําระค่าอากรแสตมป์เป็นตัวเงิน ... บาทแล้ว ตามใบเสร็จรับเงิน เล่มที่ ... เลขที่ ... ลงวันที่ ...” แล้วลงลายมือชื่อพนักงานเจ้าหน้าที่อากรแสตมป์และวันเดือนปีที่บันทึกข้อความดังกล่าว


ข้อ ๖ ตราสารตามข้อ 2 ถ้าได้จัดทําข้อความขึ้นเป็นข้อมูลอิเล็กทรอนิกส์ ถือว่าปิดแสตมป์บริบูรณ์ก็ต่อเมื่อพนักงานเจ้าหน้าที่อากรแสตมป์ได้ทําข้อความขึ้นเป็นข้อมูลอิเล็กทรอนิกส์ไว้ในตราสารนั้นว่า “ได้ชําระค่าอากรแสตมป์เป็นตัวเงิน ... บาทแล้ว ตามใบเสร็จรับเงินอิเล็กทรอนิกส์เลขที่ ... ลงวันที่ ...” แล้วลงลายมือชื่ออิเล็กทรอนิกส์พนักงานเจ้าหน้าที่อากรแสตมป์และวันเดือนปีที่ทําข้อความดังกล่าว


ข้อ ๗ ประกาศนี้ให้ใช้บังคับสําหรับ

          (1) ตราสารที่ได้จัดทําข้อความขึ้นเป็นข้อมูลอิเล็กทรอนิกส์ตั้งแต่วันที่ 18 เมษายน พ.ศ. 2560 เป็นต้นไป

          (2) ตราสารที่มิได้จัดทําข้อความขึ้นเป็นข้อมูลอิเล็กทรอนิกส์ตั้งแต่วันที่ 1 กันยายน พ.ศ. 2560 เป็นต้นไป

          (แก้ไขเพิ่มเติมโดยประกาศอธิบดีกรมสรรพากรเกี่ยวกับอากรแสตมป์ (ฉบับที่ 57) ประกาศ ณ วันที่ 18 สิงหาคม พ.ศ. 2560)


ผู้มีอํานาจลงนาม - ประกาศ ณ วันที่ 27 เมษายน พ.ศ.2560

 

ประสงค์ พูนธเนศ

(นายประสงค์ พูนธเนศ)

อธิบดีกรมสรรพากร